Spalvingasis eukaliptas

Spalvingasis eukaliptas (Eucalyptus diversicolor) – mirtinių šeimos, eukaliptų genties augalų rūšis.

 Paplitimas 
Endeminė medžių rūšis, auganti Vakarų Australijos valstijos pietvakarių drėgname subtropikų klimate.

 Augavietės 
Dažniausiai auga nederlinguose dirvožemiuose.


 Morfologija 
Jaunų medžių žievė nuo baltos iki balsvos spalvos, brandžių medžių žievė ruda, lupasi ir krenta po medžiu. Kamienų apačioje balsva žievė išmarginta baltomis, pilkomis ir rudomis dėmėmis. Po pagrindine žieve žievelės nėra. Lapų viršus tamsiai žalias, apačia šviesesnė. Lapų ilgis 90–120 mm ir 20–30 mm plotis. Balsvos arba kremo spalvos žiedai po septynis auga kekėje, kurie apie 18–28 mm diametro. Medžiai augantys savo paplitimo areale žydi pavasarį ir vasarą. Vaisiai apie 1 cm ilgio, stori ir statinės formos su gausybe mažų ir sausų sėklyčių.

 Matmenys 
Vieni aukščiausių mūsų planetos medžių. Paprastai užauga iki 45–70 m aukščio, bet pasitaiko ir gerokai dar aukštesnių medžių. Vienas tokių yra 84,99 m aukščio medis, žinomas kaip „Stewart’s Karri“, kuris auga netoli Mandžimupo (Manjimup) miestelio Vakarų Australijos valstijos pietvakariuose. Kitas 81 m aukščio medis auga netoli Pembertono gyvenvietės, taip pat Vakarų Australijos pietvakariuoseforestryimages.org / Tallest trees in Australia.

 Auginimas Lietuvoje 
Spalvingųjų eukaliptų auginimui Lietuvos klimatas yra netinkamas.

 Taip pat skaityti 
 Pasaulio išskirtiniai medžiai

 Šaltiniai 

 Nuorodos 
 theplantlist.org / Eucalyptus diversicolor , Anglų k.
 bie.ala.org.au / Eucalyptus diversicolor F.Muell. , Anglų k.
 fpc.wa.gov.au / Karri , Anglų k.
 google.co.uk / Karri (Eucalyptus diversicolor)

Kategorija:Mirtiniai
Kategorija:Medžiai ir krūmai